Pirkimo sąlygų

2 priedas „Techninė specifikacija“

**TECHNINĖS SPECIFIKACIJOS PROJEKTAS**

**I SKYRIUS**

**BENDROJI INFORMACIJA**

1. **Koncertinė įstaiga Lietuvos valstybinis simfoninis orkestras** (toliau – Perkančioji organizacija) siekia plėtoti ir gerinti teikiamų kultūros paslaugų kokybę. Siekiama atnaujinti materialinę bazę, įsigyjant Perkančiosios organizacijos veiklai reikalingą muzikos instrumentą.
2. Tikslas – atnaujinti Perkančiosios organizacijos muzikos instrumentų inventorių, skirtą profesionalaus meno sklaidai.
3. Pirkimo objektas – Koncertinis fortepijonas. Kiekis – 1 vnt.
4. Tiekėjas privalo savo sąskaita sudaryti sąlygas perkančiosios organizacijos atstovams (ekspertams) įvertinti pasiūlyme siūlomos prekės modelį – fortepijoną, kad tiekėjų pasiūlymai galėtų būti palyginti ir įvertinti pagal pirkimo sąlygų priede „Pasiūlymų vertinimo kriterijai ir sąlygos“ nustatytas sąlygas. Vertinimas (išbandymas) vykdomas tik po pirmojo voko atplėšimo, patikrinus pasiūlymo atitiktį minimaliems reikalavimams. Tiekėjas privalo sudaryti galimybę fortepijoną išbandyti jo buvimo vietoje arba perkančiosios organizacijos patalpose (pagal išankstinį susitarimą). Vertinimo rezultatai fiksuojami protokole. Nepateikus galimybės išbandyti instrumentą, pasiūlymas atmetamas kaip neatitinkantis pirkimo sąlygų.

**II SKYRIUS**

**TECHNINIAI REIKALAVIMAI**

**Minimalūs reikalavimai Koncertiniam fortepijonui**

1. Perkamas Koncertinis fortepijonas (toliau – **fortepijonas**).
2. Siūlomas fortepijonas turi atitikti techninius reikalavimus.
3. Fortepijonas skirtas kultūrinės veiklos procesui, tinkamas groti koncertų salėse. Tinkantis tiek solinio, tiek kamerinio muzikavimo techninėms ir meninėms reikmėms. Reikalingas universalaus tembro instrumentas skirtingų muzikos epochų ir žanrų meniniam interpretavimui.
4. Tiekėjas kartu su fortepijonu turės **pateikti** fortepijono užvalkalą, pneumatinio reguliavimo kėdutę bei transportavimo ratukus.

**III SKYRIUS**

**GARANTIJA IR GARANTINIS LAIKOTARPIS**

1. Pirkimo objektui – fortepijonui – taikoma Tiekėjo suteikiama kokybės garantija, įskaitant, tačiau neapsiribojant šiais elementais: fortepijono funkcijų atlikimas, mechanika, dekos ir korpuso patvarumas, kurios terminas yra ne trumpesnis kaip 60 mėnesių (5 (penkeri) metai). Garantijos terminas pradedamas skaičiuoti nuo fortepijono perdavimo momento. Komplektuojamųjų detalių (užvalkalas,, pneumatinio reguliavimo kėdutė, transportavimo ratukai) kokybės garantijos terminas yra 24 mėnesiai ir pradedamas skaičiuoti kartu su pagrindinio gaminio kokybės garantijos terminu.
2. Keičiant fortepijoną garantiniu laikotarpiu, naujai vieną kartą skaičiuojamas 60 mėnesių garantijos terminas. Keičiant komplektuojamąsias detales (užvalkalas,, pneumatinio reguliavimo kėdutė, transportavimo ratukai) garantiniu laikotarpiu, naujai vieną kartą skaičiuojamas 24 mėnesių garantijos terminas.
3. Jeigu Perkančioji organizacija negali naudotis fortepijonu, kuriam yra nustatytas kokybės garantijos terminas, dėl nuo Tiekėjo nepriklausančių kliūčių, tuomet garantijos terminas neskaičiuojamas tol, kol Tiekėjas tas kliūtis pašalins, t. y., garantinis terminas pratęsiamas ta apimtimi, kiek įsigytu fortepijonu Perkančioji organizacija negalėjo naudotis dėl nuo Tiekėjo nepriklausančių aplinkybių.

**IV SKYRIUS**

**DOKUMENTACIJA, PATEIKIAMA KARTU SU PREKĖMIS**

1. Būtinai kartu su prekėmis Tiekėjas Perkančiajai organizacijai privalo pateikti gamintojo sudarytą ir patvirtintą siūlomo instrumento techninę specifikaciją (aprašymą), pagrindžiančią reikalavimų atitikimą, priežiūros ir naudojimosi instrukcijas lietuvių kalba patvarioje laikmenoje[[1]](#footnote-1). Tiekėjas taip pat gali pateikti papildomą informaciją (dokumentaciją) apie siūlomą instrumentą.
2. Prekės turi būti pristatytos adresu: Koncertinės įstaigos Lietuvos valstybinis simfoninis orkestras Koncertų salė, Vilniaus g. 6-1 Vilnius. Fortepijonas turi būti pastatytas ant koncertų salės scenos, suderintas ir paruoštas darbui.

**V SKYRIUS**

**TECHNINIAI PARAMETRAI**

1. Jeigu pirkimo dokumentuose apibūdinant pirkimo objektą yra nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti (toliau šioje pastraipoje – nurodymas), tai yra laikytina, kad toks nurodymas yra pateiktas kartu su žodžiais „arba lygiavertis“.
2. Jeigu pirkimo dokumentuose yra nurodomas standartas, techninis liudijimas ar bendrosios techninės specifikacijos (toliau šioje pastraipoje – nurodymas), tai yra laikytina, kad toks nurodymas yra pateiktas kartu su žodžiais „arba lygiavertis“.
3. Jeigu tiekėjas, teikdamas pasiūlymą numato, kad jis tieks lygiaverčius sprendinius, jis tai turi papildomai pažymėti pasiūlyme ir kartu su pasiūlymu pateikti lygiavertiškumą įrodančius dokumentus.

**1 lentelė.** Techniniai parametrai

|  |  |
| --- | --- |
| **Bendroji charakteristika** | |
| *Instrumento profesinė kategorija ir paskirtis* | Instrumentas turi atitikti aukščiausios techninės ir garsinės kokybės parametrus. Skirtas koncertinei veiklai, muzikos įrašams, tinkamas groti koncertinėje erdvėje. |
| *Instrumento išmatavimai* | Ilgis – ne mažiau kaip 270 cm ir ne daugiau kaip 280 cm |
| *Vienetų skaičius* | 1 vienetas |
| *Naujas ar naudotas* | Instrumentas turi būti naujas, nenaudotas, pagamintas ne anksčiau kaip 2025 metais. |
| **Korpusas ir jo dalys** | |
| *Korpusas* | Ypatingai tvirtas ir stabilus; pagamintas iš daugiasluoksnės medienos; faneruotas; korpuso dizainas originalus, sukurtas gamintojo. |
| *Priekinis klaviatūros skydas* | Privalo apsaugoti klavišus nuo deformacijų. Neslidi klavišų danga. |
| *Fortepijono dangtis* | Ne mažiau kaip 3 dangčio pozicijos. |
| *Kojos ir ratukai* | Vientiso medžio masyvo, labai gerai įtvirtintos, su stabdžio funkcija. |
| *Paviršius* | Turi būti atsparus išorės poveikiui: dulkėms, apšvietimui, temperatūros ir drėgmės svyravimams, nedideliems subraižymams.  Apdailos paviršius: blizgus, poliruotas. |
| *Spalva* | Juoda |
| *Metalo jungiamosios detalės* | Visos metalinės detalės – vientiso vario; pedalai, vyriai ir kt. turi būti apsaugoti nuo aplinkos poveikio. |
| *Pedalai* | 3 (trys) pedalai, lieti iš vientiso žalvario lydinio, (antras pedalas turi sostenuto funkciją). |
| *Stygos* | Iš aukščiausios kokybės plieno; boso stygų apvijos – gryno vario. Turi skambėti visiškai švariai – be jokių pašalinių obertonų. |
| **Instrumento dalių ir jų funkcijų privalomos savybės** | |
| *Medžio rėmas* | Daugiasluoksnis, vientisas; privalo užtikrinti konstrukcijos tvirtumą ir stabilumą, o taip pat, rezonansinės dekos (rezonuojamosios plokštės), stygų ir visų kitų instrumento dalių nepriekaištingą padėtį ir funkcijas. |
| *Rezonansinė deka*  *(rezonuojamoji plokštė)* | Elastinga ir stangri; turi gerai perteikti ir sustiprinti garso virpesius, sukurdama turtingą ir ilgai besitęsiantį garsą. |
| Instrumentas turi pasižymėti stipriu ir ilgu, obertonais turtingu garsu. |
| Instrumentas turi pasižymėti minkštu ir sodriu tembru. |
| *Rezonansinės dekos*  *(rezonuojamosios plokštės)*  *tilteliai* | Turi būti lengvi ir stangrūs, jų paviršius ir struktūra privalo užtikrinti rezonansinės dekos (rezonuojamosios plokštės) dažnių perdavimo efektyvumą ir puikią garso kokybę visuose diapazonuose. |
| Kraštutiniuose registruose bei registrų sandūros vietose neleistini jokie derinimo, tembro ar kiti garso kokybės trūkumai. |
| *Konstrukcija* | Fortepijono konstrukcija turi užtikrinti stabilų derinimą. |
| *Fortepijono mazgai* | Visi fortepijono mazgai turi veikti be pašalinių garsų. |
| *Ketaus rėmas* | Turi užtikrinti stygų įtampos tolygumą. |
| *Kuoliukų lenta* | Fortepijonas privalo labai gerai ir tvariai laikyti derinimą: derinimo kuoliukų lenta turi būti daugiasluoksnė, pagaminta iš medienos rūšių, atsparių oro temperatūrų ir drėgmės kaitai, kad užtikrintų kuoliuko fiksavimą reikiamoje pozicijoje ir derinimo stabilumą. Atspari intensyviai eksploatacijai. |
| *Derinimo kuoliukai* | Aukščiausios kokybės plieno, padengti rūdims atsparia nikelio danga. |
| *Agrafų sistema* | Kombinuota agrafų sistema; turi užtikrinti stygų pozicijos tikslumą. |
| *Mechanika* | Neturi būti plastiko detalių. |
| Mechanika turi būti ypač jautri, labai gerai sureguliuota ir suintonuota; medžio detalės – apsaugotos nuo drėgmės patekimo. |
| Fortepijono mechanizmas turi veikti preciziškai ir suteikti galimybę naudoti visas grojimo technikos priemones. |
| *Plaktukai* | Turi būti pagaminti iš itin lengvos medienos, panaudojant aukščiausios kokybės veltinį. |
| *Klaviatūra* | 88 klavišų, kiekvienas klavišas atskirai subalansuotas svareliais. Klaviatūros rėmas privalo būti itin tvirtas, kad užtikrintų mechanikos stabilumą. |
| Fortepijono klaviatūra turi būti jautri ir informatyvi; turi būti lengva naudoti bet kokią skambinimo techniką, išgauti subtiliausius garso niuansus. |
| Neslidi klavišų danga, pagaminta iš specialių aukščiausios kokybės medžiagų. |
| *Klavišų danga* | Juodi ir balti klavišai turi būti ilgaamžiai, nenusidėvintys, neslidūs, atsparūs dėmėms ir drėgmei – padengti specialia danga, apsaugančia nuo slydimo suprakaitavus pirštams. |
| *Klaviatūros rėmas* | Tvirtas, kad užtikrintų mechanikos stabilumą grojant. |
| **Kitos charakteristikos** | |
| *Slopintuvų pedalų sistema (slopiklių mechanizmas)* | Turi dirbti sinchroniškai. |
| *Dėvėjimosi savybės* | Pagamintas iš ilgaamžių ir atsparių dėvėjimuisi medžiagų. |
| **Papildoma įranga prie fortepijono** | |
| *Fortepijono kėdutė* | Turi būti pneumatinė, juodos spalvos |
| *Fortepijono užvalkalas* | Turi būti juodos spalvos |
| **Garantija, pristatymas ir paruošimas** | |
| *Garantija* | Fortepijonui turi būti suteikta ne trumpesnė kaip 5 (penkerių) metų gamintojo garantija fortepijono funkcijų atlikimui, mechanikos, dekos ir korpuso patvarumui. Instrumentas privalo turėti gamintojo suteiktą 5-erių metų garantiją, skaičiuojant nuo pardavimo dienos. Tiekėjas turi turėti įgaliojimus iš gamintojo instrumento garantiniam aptarnavimui. Garantijos metu tiekėjas privalo savo lėšomis pašalinti gedimus. |
| *Pristatymas ir paruošimas* | Fortepijonas turi būti pristatytas, suderintas ir paruoštas darbui adresu: Lietuvos valstybinio simfoninio orkestro koncertų salė, Vilniaus g. 6-1, LT-01102 Vilnius, Vilniaus m. sav.  Fortepijonas turi būti pastatytas ant koncertų salės scenos, suderintas ir paruoštas darbui. |

**VI SKYRIUS**

**PREKIŲ PRISTATYMO REIKALAVIMAI PAGAMINTOMS PREKĖMS**

1. Prekės turi būti naujos, originalioje gamintojo pakuotėje, nenaudotos, neeksponuotos, mechaniškai nepažeistos ir su visais joms priklausančiais priedais (instrukcijomis, laidais, kabeliais ir kt.). Prekės turi būti paženklintos teisės aktų nustatyta tvarka.
2. Prieš pristatant fortepijoną Perkančiajai organizacijai, Tiekėjas privalo savo sąskaita sudaryti sąlygas Perkančiosios organizacijos paskirtiems ekspertams (mažiausiai vienam) nuvykti į fortepijono gamybos ar sandėliavimo vietą ir išbandyti pagamintą modelį. Tiekėjas turi užtikrinti galimybę patikrinti, ar pagamintas instrumentas atitinka pasiūlyme nurodytą modelį ir visus Techninėje specifikacijoje nustatytus reikalavimus, taip pat sudaryti sąlygas atlikti akustinį ir mechaninį išbandymą. Perkančiosios organizacijos ekspertų išvados dėl pagaminto instrumento atitikties reikalavimams fiksuojamos protokolu, kuris tampa pagrindu galutiniam prekės priėmimui.

1. Sąvoka „patvari laikmena“ apibrėžta Lietuvos Respublikos vartotojų teisių gynimo įstatymo 2 straipsnio 9 punkte. [↑](#footnote-ref-1)