Pirkimo sąlygų

5 priedas „Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI IR SĄLYGOS**

**I**. **BENDROSIOS SĄLYGOS**

1. Šiame pirkime ekonomiškai naudingiausias pasiūlymas bus išrenkamas **pagal kainos ir kokybės santykio kriterijus**, vadovaujantis šiame priede nustatyta vertinimo tvarka.
2. Pasiūlymų vertinimo kriterijai nurodyti 1 lentelėje.
3. Pasiūlymų vertinimo kriterijai vertinami apžiūros metu ekspertiniu vertinimu. Ekspertinis vertinimas – procesas, kurio metu ekspertai, remdamiesi savo žiniomis ir patirtimi, taip pat vadovaudamiesi ekspertinio vertinimo užduotimi, įvertina Tiekėjų pasiūlymuose nurodytų pirkimo objektų parametrus.
4. Ekspertai vertinimus atlieka konfidencialiai, savarankiškai, nederina vertinimų su kitais ekspertais.
5. Tiekėjas privalo sudaryti sąlygas, kad Perkančiosios organizacijos ekspertai fiziškai galėtų įvertinti Tiekėjo pasiūlyme siūlomą koncertinį fortepijoną. Vertinimui turi būti pateiktas siūlomo modelio naujas arba naudotas instrumentas, kurio pagaminimo data pagal gamintojo dokumentus nėra senesnė kaip 12 mėnesių iki pasiūlymo pateikimo dienos. Instrumentas turi būti suderintas ir paruoštas vertinimui. Vertinimas turi būti atliktas per 2 savaites nuo gauto sprendimo dėl pirminio pasiūlymų įvertinimo (EBVPD, pasiūlyto modelio ir pateiktų pagrindžiančių dokumentų atitikties Pirkimo sąlygoms). Atlikus ekspertinį vertinimą, jo išvada turi būti pateikta Perkančiajai organizacijai nedelsiant, bet ne vėliau kaip per 3 darbo dienas nuo vertinimo atlikimo. Perkančioji organizacija gautą ekspertų išvadą perduoda Pirkimų komisijai tolesniam pirkimo procedūrų vykdymui**.**
6. Numatomas ekspertų skaičius – 3 (trys).
7. Instrumentų vertinimas vyks etapais:
   1. **1 etapas.** Komisijos nariai įvertins dokumentais pagrįstą prekės atitikimą keliamiems reikalavimams. Tuo atveju, jeigu komisijos nariai įvertins, kad prekė neatitinka keliamų reikalavimų, nustatytų šiuose pirkimo dokumentuose, toks pasiūlymas toliau nebus vertinamas ekspertų ir, vadovaujantis pirkimo sąlygomis, bus atmestas.
   2. **2 etapas.** Ekspertai fiziškai įvertins prekės atitikimą prekei keliamiems reikalavimams. Tuo atveju, jeigu ekspertai įvertins, kad prekė neatitinka prekei keliamų reikalavimų, nustatytų šiuose pirkimo dokumentuose, toks pasiūlymas toliau nebus vertinamas pagal kokybinius vertinimo kriterijus ir, vadovaujantis pirkimo sąlygomis, bus atmestas.
   3. **3 etapas.** Komisija vertins prekę pagal kokybės parametrus skiriant balus.
8. Numatytų vertinimo kriterijų lyginamieji svoriai:

1) kaina (S) – 40;

2) kokybiniai pranašumui (T) – 60.

1. Pasiūlymas, nesurinkęs nustatyto minimalaus balų skaičiaus, bus atmestas. Minimalus balų skaičius – 30.
2. Ekspertams įvertinus pasirinktą 1 (vieną) pasiūlyme nurodyto modelio koncertinį fortepijoną, Tiekėjas privalo naują nurodyto modelio koncertinį fortepijoną rezervuoti iki Pirkimo procedūrų pabaigos (LR VPĮ 29 str. 2 d.).
3. Laimėjimo atveju, Tiekėjas rezervuotą naują koncertinį fortepijoną turės pristatyti per 6 (šešis) mėn. nuo sutarties įsigaliojimo datos. Taip pat yra numatyta galimybė pratęsti pristatymo terminą ne ilgesniam kaip 30 kalendorinių dienų laikotarpiui.

**II. PIRMASIS-ANTRASIS INSTRUMENTŲ VERTINIMO ETAPAS**

1. Prekės atitikimo keliamiems reikalavimams vertinimas pagal dokumentus ir ekspertų vertinimą:

**1 lentelė.** Vertinimo kriterijai

|  |  |  |  |
| --- | --- | --- | --- |
| **Prekės techniniai parametrai** | | **Dokumentais grįstas atitikimas** | **Atitikimą vertina ekspertai** |
| **Bendroji charakteristika** | | | |
| *Instrumento išmatavimai* | Ilgis – ne mažiau kaip 270 cm ir ne daugiau kaip 280 cm | ✓ |  |
| *Vienetų skaičius* | 1 vienetas | ✓ |  |
| *Naujas ar naudotas* | Instrumentas turi būti visiškai naujas, nenaudotas. | ✓ |  |
| **Korpusas ir jo dalys** | | | |
| *Korpusas* | Tvirtas ir stabilus | ✓ |  |
| Pagamintas iš daugiasluoksnės medienos | ✓ |  |
| Faneruotas | ✓ |  |
| Korpuso dizainas originalus, sukurtas gamintojo | ✓ |  |
| *Priekinis klaviatūros skydas* | Neslidi klavišų danga |  | ✓ |
| *Fortepijono dangtis* | Ne mažiau kaip 3 dangčio pozicijos | ✓ |  |
| *Kojos ir ratukai* | Vientiso medžio masyvo, labai gerai įtvirtintos | ✓ |  |
| Ratukai su stabdžio funkcija | ✓ |  |
| *Paviršius* | Blizgus, poliruotas | ✓ |  |
| *Spalva* | Juoda | ✓ |  |
| *Metalo jungiamosios detalės* | Visos metalinės detalės – vientiso vario; pedalai, vyriai ir kt. turi būti apsaugoti nuo aplinkos poveikio | ✓ |  |
| *Pedalai* | 3 (trys) pedalai, lieti iš vientiso žalvario lydinio | ✓ |  |
| 2 (antrasis) pedalas turi sostenuto funkciją | ✓ |  |
| *Stygos* | Iš aukščiausios kokybės plieno; boso stygų apvijos – gryno vario | ✓ |  |
| Turi skambėti visiškai švariai – be jokių pašalinių obertonų |  | ✓ |
| **Instrumento dalių ir jų funkcijų privalomos savybės** | | | |
| *Medžio rėmas* | Daugiasluoksnis, vientisas; privalo užtikrinti konstrukcijos tvirtumą ir stabilumą, o taip pat, rezonansinės dekos (rezonuojamosios plokštės), stygų ir visų kitų instrumento dalių nepriekaištingą padėtį ir funkcijas |  | ✓ |
| *Rezonansinė deka*  *(rezonuojamoji plokštė)* | Elastinga ir stangri; turi gerai perteikti ir sustiprinti garso virpesius, sukurdama turtingą ir ilgai besitęsiantį garsą |  | ✓ |
| Instrumentas turi pasižymėti stipriu ir ilgu, obertonais turtingu garsu |  | ✓ |
| Instrumentas turi pasižymėti minkštu ir sodriu tembru |  | ✓ |
| *Rezonansinės dekos*  *(rezonuojamosios plokštės) tilteliai* | Turi būti lengvi ir stangrūs, jų paviršius ir struktūra privalo užtikrinti rezonansinės dekos (rezonuojamosios plokštės) dažnių perdavimo efektyvumą ir puikią garso kokybę visuose diapazonuose |  | ✓ |
| Kraštutiniuose registruose bei registrų sandūros vietose neleistini jokie derinimo, tembro ar kiti garso kokybės trūkumai |  | ✓ |
| *Konstrukcija*  *Fortepijono mazgai* | Fortepijono konstrukcija turi užtikrinti stabilų derinimą |  | ✓ |
| Visi fortepijono mazgai turi veikti be pašalinių garsų |  | ✓ |
| *Ketaus rėmas* | Turi užtikrinti stygų įtampos tolygumą |  | ✓ |
| *Kuoliukų lenta* | Fortepijonas privalo labai gerai ir tvariai laikyti derinimą: derinimo kuoliukų lenta turi būti daugiasluoksnė, pagaminta iš medienos rūšių, atsparių oro temperatūrų ir drėgmės kaitai, kad užtikrintų kuoliuko fiksavimą reikiamoje pozicijoje ir derinimo stabilumą |  | ✓ |
| *Derinimo kuoliukai* | Aukščiausios kokybės plieno, padengti rūdims atsparia nikelio danga |  | ✓ |
| *Agrafų sistema* | Kombinuota agrafų sistema; turi užtikrinti stygų pozicijos tikslumą |  | ✓ |
| *Mechanika* | Neturi būti plastiko detalių |  | ✓ |
| Mechanika turi būti ypač jautri, labai gerai sureguliuota ir suintonuota; medžio detalės – apsaugotos nuo drėgmės patekimo |  | ✓ |
| Fortepijono mechanizmas turi veikti preciziškai ir suteikti galimybę naudoti visas grojimo technikos priemones |  | ✓ |
| *Plaktukai* | Turi būti pagaminti iš itin lengvos medienos, panaudojant aukščiausios kokybės veltinį |  | ✓ |
| *Klaviatūra* | 88 klavišų, kiekvienas klavišas atskirai subalansuotas svareliais. Klaviatūros rėmas privalo būti itin tvirtas, kad užtikrintų mechanikos stabilumą | ✓ |  |
| Fortepijono klaviatūra turi būti jautri ir informatyvi; turi būti lengva naudoti bet kokią skambinimo techniką, išgauti subtiliausius garso niuansus |  | ✓ |
| Neslidi klavišų danga, pagaminta iš specialių aukščiausios kokybės medžiagų |  | ✓ |
| *Klavišų danga* | Juodi ir balti klavišai turi būti ilgaamžiai, nenusidėvintys, neslidūs, atsparūs dėmėms ir drėgmei – padengti specialia danga, apsaugančia nuo slydimo suprakaitavus pirštams | ✓ |  |
| *Klaviatūros rėmas* | Tvirtas, kad užtikrintų mechanikos stabilumą grojant |  | ✓ |
| **Kitos charakteristikos** | | | |
| *Slopintuvų pedalų sistema (slopiklių mechanizmas)* | Turi dirbti sinchroniškai |  | ✓ |
| *Dėvėjimosi savybės* | Pagamintas iš ilgaamžių ir atsparių dėvėjimuisi medžiagų | ✓ |  |
| **Papildoma įranga prie fortepijono** | | | |
| *Fortepijono kėdutė* | Turi būti pneumatinė, juodos spalvos | ✓ |  |
| *Fortepijono užvalkalas* | Turi būti juodos spalvos | ✓ |  |
| **Garantija, pristatymas ir paruošimas** | | | |
| *Garantija* | Fortepijonui turi būti suteikta ne trumpesnė kaip 5 (penkerių) metų gamintojo garantija fortepijono funkcijų atlikimui, mechanikos, dekos (rezonuojamosios plokštės) ir korpuso patvarumui. Instrumentas privalo turėti gamintojo suteiktą 5-erių metų garantiją, skaičiuojant nuo pardavimo dienos. Tiekėjas turi turėti įgaliojimus iš gamintojo instrumento garantiniam aptarnavimui. Garantijos metu Tiekėjas privalo savo lėšomis pašalinti gedimus. | ✓ |  |

1. Pirkimo ekspertams paliekama teisė visais atvejais įvertinti ir tuos punktus, kurie šiame pirkimo dokumentų priede nėra pažymėti „✓“, t. y., kad atitikimą vertina ekspertai.

**III. TREČIASIS INSTRUMENTŲ VERTINIMO ETAPAS**

14. Tiekėjas privalo savo sąskaita sudaryti sąlygas Perkančiosios organizacijos atstovams (ekspertams) įvertinti Tiekėjo pasiūlyme siūlomą prekės modelį, kad Tiekėjų pasiūlymai galėtų būti palyginti ir įvertinti šiomis sąlygomis:

14.1. Vertinimas gali būti vykdomas:

14.1.1. Perkančiosios organizacijos patalpose – Lietuvos valstybinio simfoninio orkestro koncertų salėje, Vilniaus g. 6, LT-01102 Vilnius, Vilniaus m. sav.; arba

14.1.2. Tiekėjo parinktose, tam pritaikytose / tinkančiose patalpose, kurios turi būti suderintos su Perkančiąja organizacija, jeigu Tiekėjas negali pristatyti instrumento Perkančiosios organizacijos adresu.

14.2. Ekspertinis vertinimas turi vykti ne vėliau kaip per 14 kalendorinių dienų nuo Perkančiosios organizacijos prašymo sudaryti sąlygas įvertinti siūlomo instrumento modelį.

14.3. Tiekėjas privalo savo sąskaita užtikrinti tinkamas vertinimo sąlygas, įskaitant instrumento transportavimą, iškrovimą, pastatymą, derinimą, patalpų (koncertų salės, repeticijų salės ar kt.) paruošimą ir akustinę aplinką, nepriklausomai nuo to, ar vertinimas vyksta Tiekėjo, ar Perkančiosios organizacijos patalpose.

14.4. Vertinimui turi būti pateiktas Tiekėjo pasiūlyme siūlomo modelio naujas arba naudotas instrumentas, kurio pagaminimo data pagal gamintojo dokumentus nėra senesnė kaip 12 mėnesių iki pasiūlymo pateikimo dienos. Instrumentas turi būti tinkamai suderintas ir paruoštas vertinimui.

14.5. Laimėjusio pasiūlymo atveju Tiekėjas privalo pristatyti naują, nenaudotą instrumentą, atitinkantį 1 lentelės reikalavimus.

14.6. Ekspertams turi būti suteikta pakankamai laiko prekei išbandyti ir įvertinti, tačiau ne mažiau kaip 2,5 valandos vienai prekei.

14.7. Jeigu vertinimas vyksta Tiekėjo patalpose, Tiekėjas privalo apmokėti ekspertų kelionės išlaidas. Perkančioji organizacija šių išlaidų nekompensuoja.

14.9. Ekonomiškai naudingiausias pasiūlymas bus išrenkamas pagal šiuos kokybinius vertinimo kriterijus:

2 lentelė. Pasiūlymų vertinimo kokybiniai kriterijai

| **Vertinimo kriterijus** | | **Funkcinio parametro lyginamasis svoris** | **Lyginamasis svoris ekonominio naudingumo įvertinimuose** | |
| --- | --- | --- | --- | --- |
| **1** | **2** | **3** | **4** | |
| **Pirmasis kriterijus: kaina (C)** | | | **X = 40** | |
| **Antrasis kriterijus: techninės savybės (T1)** | | | **Y1 = 30** | |
| 1. | Klaviatūros jautrumas nuo ppp (piano pianissimo) iki fff (forte fortissimo)[[1]](#footnote-1) | L = 0,5 |  |  |
| 2. | Instrumento derinimo stabilumas[[2]](#footnote-2) | L = 0,5 |  |  |
| **Trečiasis kriterijus: akustinės savybės (T2)** | | | **Y2= 30** | |
| 3. | Skambesio galimybės nuo ppp (pianissimo) iki fff (fortissimo)[[3]](#footnote-3) | L1 = 0,3 |  |  |
| 4. | Tembrinės instrumento skalės diapazonas[[4]](#footnote-4) | L2 = 0,3 |  |  |
| 5. | Skambesio trukmės ir kokybės santykis[[5]](#footnote-5) | L3 = 0,4 |  |  |

1. Ekonominio naudingumo skaičiavimo tvarka:
   1. ekonominis naudingumas (S) apskaičiuojamas sudedant vertinimo – Tiekėjo Pasiūlymo kainos (C) ir kokybės kriterijų (T) – balus:

*S =* *C +T*

* 1. pasiūlymo kainos (C) balas yra apskaičiuojamas mažiausios pasiūlytos kainos (Cmin) ir vertinamo pasiūlymo kainos (Сp) santykį padauginant iš kainos lyginamojo svorio (X):

* 1. kitų kriterijų (T) balai apskaičiuojami sudedant atskirų kitų kriterijų (Ti, t. y., T1 ir T2) balus:



* 1. kriterijaus (Ti) balai apskaičiuojami šio kriterijaus parametrų įvertinimų (Ps) sumą padauginant iš vertinamo kriterijaus lyginamojo svorio (Yi):
  2. kriterijaus parametro įvertinimas (Ps) apskaičiuojamas parametro reikšmę (Rp) palyginant su geriausia to paties parametro reikšme (Rmaks) ir padauginant iš vertinamo kriterijaus parametro lyginamojo svorio (Ls):

* 1. kiekvienas ekspertas įvertina kiekvieno kriterijaus (Ti) ekspertinį įvertį (Ri) balais nuo 1 iki 10 ir aprašo įvertinimą pagal šiuose pirkimo dokumentuose pateiktą kokybinio vertinimo aprašymą;
  2. komisija kiekvienam kriterijui apskaičiuoja ekspertų įverčio balų (Ri) reikšmių vidurkį ir apskaičiuoja kriterijų vidutines (Ti) reikšmes;
  3. pasiūlymas privalo surinkti ne mažiau kaip 6 kokybinio vertinimo balus (pasiūlymas, nesurinkęs nustatyto minimalaus balų skaičiaus, bus atmetamas);

1. Balų suteikimo tvarka:
   1. siekiant palengvinti vertinimą ir suvienodinti galimas balų interpretacijas, 10 balų (Ri) skalė padalinta į kokybinius intervalus:

**3 lentelė.** Vertinimo intervalai

|  |  |
| --- | --- |
| **Vertinimas** | **Balai** |
| Prastai | 1–4 |
| Vidutiniškai | 5–7 |
| Gerai | 8–10 |

1. 4 lentelėje pateikiamas kokybinių vertinimų aprašymas.

**4 lentelė.** Kokybinių vertinimų aprašymas

|  |  |
| --- | --- |
| **Vertinimas** | **Aprašymas** |
| **Antras kriterijus: techninės savybės (T1)** | |
| 1. **Klaviatūros jautrumas nuo ppp (piano pianissimo) iki fff (forte fortissimo)** | |
| *Prastai (1–4 balai)* | Žemas mechanizmo jautrumas. Klavišų eiga pernelyg laisva, nevienoda. Grojant repeticijos būdu ir smulkia technika, klavišai laiku negrįžta į reikiamą poziciją, užsilaiko, natos pakartotinai nepraskamba; grojant staccato, legato, non legato vienodu intensyvumu, garsas skamba netolygiai, skirtingo laipsnio garsumu. Grojant akordine ir arpeggio technika, atskiri akordų garsai „iššoka“ arba nepraskamba, akordas nehomogeniškas. |
| *Vidutiniškai (5*–*7 balai)* | Vidutinis mechanizmo jautrumas. Klavišų eiga tolygi. Grojant repeticijos būdu ir smulkia technika, klavišai laiku grįžta į reikiamą poziciją, bet natos praskamba nevienodai, skirtingu garsumu; grojant staccato, legato, non legato tuo pačiu intensyvumu, juntami klavišų atsako skirtumai. Grojant akordine ir arpeggio technika, visi akordų garsai praskamba, bet garso attacca nepakankamai aiški. |
| *Gerai (8*–*10 balų)* | Aukštas mechanizmo jautrumas visuose režimuose nuo ppp iki fff. Klavišų eiga tolygi. Grojant repeticijos būdu ir smulkia technika, klavišai laiku grįžta į reikiamą poziciją, natos praskamba vienodu garsumu; grojant staccato, legato, non legato tuo pačiu intensyvumu, klavišų atsakas tikslus. Grojant akordine ir arpeggio technika, visi akordų garsai aiškiai ir tolygiai praskamba, attacca konkreti ir aiški. |
| 1. **Instrumento derinimo stabilumas** | |
| *Prastai (1*–*4 balai)* | Prastas derinimo stabilumas. Nuokrypis nuo etaloninio derinimo – daugiau nei 4 ct. |
| *Vidutiniškai (5*–*7 balai)* | Vidutiniškas derinimo stabilumas. Nuokrypis nuo etaloninio derinimo – nuo 2 iki 4 ct. |
| *Gerai (8*–*10 balų)* | Geras derinimo stabilumas. Nuokrypis nuo etaloninio derinimo – mažiau nei 2 ct. |
| **Trečiasis kriterijus: akustinės savybės (T2)** | |
| 1. **Skambesio galimybės nuo ppp (pianissimo) iki fff (fortissimo)** | |
| *Prastai (1*–*4 balai)* | Skambinant ppp instrumentas nesuskamba, arba atskiri klavišai atsiliepia netolygiai; skambinant fff instrumentas praranda savo garso kokybę, pasigirsta pašaliniai garsai. |
| *Vidutiniškai (5*–*7 balai)* | Skambinant ppp visi klavišai atsiliepia tolygiai, skambinant fff visi instrumento registrai skamba švariai ir tarpusavyje proporcingai. |
| *Gerai (8*–*10 balų)* | Instrumentas suteikia galimybę tolygiai per visą klaviatūrą skambinti ppp – vos girdimu garso stiprumu. Skambinant garsyn iki fff tolygiai gerėja garso stiprumas ir sklaida. |
| 1. **Tembrinės instrumento skalės diapazonas** | |
| *Prastai (1*–*4 balai)* | Siauras ir neįvairus instrumento tembrinės skalės diapazonas. Grojant pasirinktą kūrinį nepavyksta išgauti reikalingo tembro. Instrumentas skamba monochromiškai, klavišų atsakas teikia mažai galimybių meniniam interpretavimui. |
| *Vidutiniškai (5*–*7 balai)* | Vidutiniškai platus ir įvairus tembrinės instrumento skalės diapazonas. Grojant pasirinktą kūrinį, iš dalies pavyksta išgauti reikalingą tembrą. Instrumento skambesys polichromiškas viduriniame registre, tačiau meninio interpretavimo galimybes riboja diskanto ir bosiniai registrai. |
| *Gerai (8*–*10 balų)* | Platus ir įvairus tembrinės instrumento skalės diapazonas. Grojant pasirinktą kūrinį, pilnai pavyksta išgauti reikalingą tembrą. Instrumento skambesys polichromiškas, turtingas obertonų visuose registruose, klavišų atsakas teikia plačias galimybes kūrinio meniniam interpretavimui. |
| 1. **Skambesio trukmės ir kokybės santykis** | |
| *Prastai (1*–*4 balai)* | Suskambėję instrumento garsai iš karto praranda savo tembrines savybes ir nutyla. |
| *Vidutiniškai (5*–*7 balai)* | Instrumento garsai skamba pakankamai ilgai, leidžia tinkamai skambinti lėtus ir kantileninius kūrinius. |
| *Gerai (8*–*10 balų)* | Grojant skirtinguose registruose bei skirtingu intensyvumu instrumento garsai skamba ilgai ir nepraranda savo tembrinių savybių. |

1. Testas atliekamas garso diapazone nuo ppp (piano pianissimo) iki fff (forte fortissimo). Tempas nuo largo iki prestissimo, žemame, viduriniame ir aukštame registre, grojant atskirus pasažus, tikslinius fragmentus ir skirtingų epochų (baroko, klasikos, romantizmo, XX a ir šiuolaikinės muzikos) įvairių autorių kūrinius. [↑](#footnote-ref-1)
2. Testas atliekamas intensyviai naudojant instrumentą 60 min., arpeggio ir akordine technika, apimant visą klaviatūrą. Pasirenkant koncertinis fortepijono muzikos repertuaras. Asocijuojami kūriniai: L.van Beethoveno „Patetinė“ sonata, F.Chopino etiudas op.1 nr 12, F.Liszto koncertas Nr 1 Es-dur, S.Rachmaninovo Preliudas op 3 Nr 2 cis-moll ir pan. Naudojamas derinimo aparatas. Po 60 min. intensyvaus grojimo tikrinamas derinimo nuokrypis visuose diapazonuose. Trijų ir dviejų stygų chorai tikrinami derinimo aparatu, vieną stygą turintys klavišai tikrinami oktavomis. [↑](#footnote-ref-2)
3. Testas nustato garso kokybės amplitudę kintant garso stiprumui nuo ppp iki fff, -žemame, viduriniame ir aukštame registruose. Tempas nuo largo iki prestissimo, pasirenkant atskirus pasažus, tikslinius fragmentus. Asocijuojami kūriniai: L.van Beethoveno „Patetinė“ sonata, F.Chopino etiudas op.1 nr 12, F. Liszto koncertas Nr 1 Es-dur, S.Rachmaninovo Preliudas op 3 Nr 2 cis-moll ir pan. [↑](#footnote-ref-3)
4. Testas nustato garso tembro kokybės amplitudę siekiant meninių tikslų, Naudojami įvairūs tempai ir plati dinaminė skalė, taikoma skirtinga artikuliacija. Pasirenkami tiksliniai pasažai ir fragmentai, ryškaus kolorito fortepijoninio repertuaro pavyzdžiai. Asocijuojami kūriniai: V. A. Mocarto sonatos, F.Chopino preliudai ir mazurkos, C.Debussy, M .Raveliopjesės ir pan. [↑](#footnote-ref-4)
5. Testas nustato garso kantilenines savybes ir jų tvarumą. Naudojami lėtesni tempai ir plati dinaminė skalė nuo p iki f, artikuliuojama legato ir kitais panašiais būdais. Pasirenkami tiksliniai fragmentai, reikalaujantys dainingo garso, ryškios melodikos fortepijoninio repertuaro pavyzdžiai. Asocijuojami kūriniai: W.A Mozarto ir L.van Beethoveno sonatų lėtosios dalys, F.Chopino noktiurnai, S.Rachmaninovo lyriniai preliudai ir pan. [↑](#footnote-ref-5)